Rojawan de zî sey xeylêk cayanê bînan şar vera hêrişê îşxalî yê vera Herêmanê Pawitişî yê Medya û xayînîya PDKyî payan ser o. Şehba û Hesekê de bi hezran kesê ke vejîyayî kuçeyan hêrişê îşxalî yê vera Kurdîstanî û hemkarî PDKyî şermezar kerdî.
Çalakîyan de xoverdayîşê gerîlayan ame selamkerdene û ame vatene ke îşxalkerî û hemkarê înan se kenê wa bikerî kurdê azadîwaştoxî do çirey milê xo çewt nêkerê û peynî ra tewr peynî ser bikewê. Qiseykerdoxan vat PDK îxanetê şehîdan keno û destkewteyanê kurdan çîn keno û veng da ci ke wa nê sîyasetî caverdo.
